OPDATERING LØRDAG EFTERMIDDAG: Der er nu kun to deltagere tilbage i pælesidningskonkurrencen. De to tilbageværende er: Sebastian Schwartz og Marcus Andersen Storm, der nu kæmper mod hinanden om de 20.000 kroner. Simone Louise Hansen og Per Clausen Egholm trak sig fra konkurrencen lørdag omkring klokken 15. Fire deltagere gav op natten til fredag. Freja Windahl og Emil Mejlsgaard steg ned fra hver deres pæl klokken 3.15, og godt tre timer senere, klokken 6.30, stoppede Simon Stein og Asger Bøgeholm Nebelung. Dermed var der fredag formiddag kun fire deltagere tilbage: Sebastian Schwartz, Simone Louise Hansen, Marcus Andersen Storm og Per Clausen Egholm.

Kære alle I skønne følgere af Pælepigen 󾮗Kl. 15.00 valgte Per Egholm Clausen aka. Chuck Norris og jeg i enstemmighed...

Lettere forsinkede torsdag lidt efter klokken 12 kravlede de otte deltagere op på pælene i Odense Å over for Kunstbygningen Filosoffen.

Oprindelig var de 10, men for et par dage siden meldte én af deltagerne afbud, og lige inden konkurrencen gik igang torsdag, sprang den 9. deltager også fra

Den, der holder længst tid, vinder 20.000 kroner. De kan dog maksimalt sidde der i tre døgn. Søndag klokken 12 bliver konkurrencen under alle omstændigheder afblæst.

Deltagerne må kravle ned fra pælen i to gange 15 minutter hvert døgn. Ellers må de selv bestemme, hvordan de vil placere sig på stolen, om de ville sidde på knæ eller andre legemsdelen end den bagerste.

De får sejlet mad ud morgen, middag og aften. Ellers må deltagerne gerne have andet spiseligt med. Der er gratis vand, og alt form for elektronik og anden underholdning er tilladt.

Skulle flere sidde tilbage, når de maksimalt 72 timer er gået, vinder den, der har fået flest stemmer af publikum for din H.C. Andersen-udklædning.

Her på Fyens.dk kan du følge konkurrencen fra vores direkte tv-signal. Vi sender, så lang tid der sidder folk på pælene.

LÆS ALT OM REGLERNE FOR KONKURRENCEN HER